 ***ОБЩИНА ХАЙРЕДИН\_\_\_\_\_\_\_\_\_\_\_\_\_\_\_\_\_\_\_***

*3357,с.Хайредин, обл.Враца, ул. “Георги Димитров” №135,тел.09166/2209*

ПРЕПИС-ИЗВЛЕЧЕНИЕ НА ЗАПОВЕД

№РД-35

13.01.2023г.

На основание чл.44, ал.2 от ЗМСМА, Решение №281 от Протокол №44/15.12.2022г. на ОбС-Хайредин и чл.51 от Наредба №5 на ОбС-с.Хайредин

**Н А Р Е Ж Д А М :**

**І.** Да се проведе публичен търг с явно наддаване за отдаване под наем за срок от пет години на общинско помещение с площ 9кв.м. в едноетажна монолитна сграда /автоспирка/ със застроена площ 75кв.м. между квартали 24, 22А, 29, 28 и 27 на с.Манастирище, актувана с Акт за публична общинска собственост №234/20.02.2014г., за извършване на търговска дейност на дребно, съгласно изискванията на Наредба №5 на ОбС-Хайредин, при следните условия:

**1.Предмет на търга и начална тръжна наемна цена.**

Предмет на търгът е отдаването под наем за срок от пет години на общинско помещение с площ 9кв.м. в едноетажна монолитна сграда /автоспирка/ със застроена площ 75кв.м. между квартали 24, 22А, 29, 28 и 27 на с.Манастирище, актувана с Акт за публична общинска собственост №234/20.02.2014г., при начален месечен тръжен наем в размер на 3лв./кв.м. с ДДС или за общинско помещение с площ 9кв.м. – 27лв. с ДДС(9кв.м.х3лв.).

**2.Вид на търгът:**с явно наддаване.

**3.Място и време за оглед на помещенията:** всеки работен ден от 08,00ч. до 12,00ч. и от 13,00ч. до 17,00ч. съвместно със служител от Кметство Манастирище най-късно до деня преди провеждане на търга, след представяне на документ за закупени книжа за участие в търга.

**4.Депозит за участие:** е в размер на 27лв., вносими по банковата сметка на Община Хайредин IBAN:BG25STSA93003390040806, BIC:STSABGSF, Банка ДСК ЕАД-Клон Козлодуй. Депозитът служи като гаранция за сериозността на намерението да се участва в търга и се връща след приключването му. Не се връща депозитът на участниците в търга, които след изрична покана от председателя на комисията не изявят желание да наемат помещението, включително и по първоначално определеният наем, както и кандидат, който е спечелил търга, но откаже да сключи договор за наем в определения срок.

**5.Заинтересованите лица могат да закупят копие от тръжната документация** всеки работен ден между 08,00ч.-12,00ч. и 13,00ч.-17,00ч. от Общинска администрация Хайредин - “Месни данъци и такси” срещу заплащане на цена от 25,00лв. за комплект.

**6.Срок и място за подаване на документация за участие** всеки работен ден между 08,00ч.-12,00ч. и 13,00ч.-17,00ч. в сградата на Община Хайредин, най-късно до 17,00ч. на 08.02.2023г. Лицата, които не са подали документи до изтичане на посочения по-горе срок няма да бъдат допуснати до участие в търга.

**7.Място, ден и час за провеждане на търга:** на 09.02.2023г. от 10,30ч. в административната сграда на Община Хайредин, с.Хайредин, обл.Враца, ул. “Георги Димитров” №135, в Заседателната зала, етаж 2.

**8.Стъпка на наддаване:** 10 на сто върху първоначално определената месечна наемна цена.

**9.Начин на провеждане на търга:** Съгласно разпоредбите на Глава седем “Условия и ред за провеждане на публичен търг и публично оповестен конкурс” от Наредба №5 на ОбС-Хайредин.

**10.Изисквания към участниците:**

Участници в търга могат да бъдат всякакви физически или юридически лица, които са закупили и представили документация/оферта/ за участие в запечатан плик, която включва следните документи:

1. Заявление за участие по образец;
2. Удостоверение за актуално състояние на фирмата;
3. Удостоверение, че фирмата не е обявена в несъстоятелност и не е в производство за обявяване в несъстоятелност; не се намира в ликвидация;
4. За физическо лице – копие от документ за самоличност;
5. Пълномощно с нотариална заверка, когато се участва чрез пълномощник;
6. Копие от документ за закупени тръжни книжа;
7. Копие от документ за внесен депозит за участие;
8. Удостоверение за липса на задължения към НАП;

9. Декларация, че участникът е запознат с тръжната документация по образец ;

10. Декларация за извършен оглед на общинското помещение, предмет на търга по образец;

11. Проект на договор за наем по образец.

**11.Назначавам Комисия в състав:**

**Не се чете**

със задача: На 09.02.2023г. от 10,30ч. в Заседателната зала на ОА-Хайредин да проведе публично оповестения търг**.**

За извършената работа Комисията да състави и подпише протокол.

За участието си в работата членовете на Комисията не получават възнаграждение.

**ІІ.**Утвърждавам тръжната документацията за провеждане на търга като неразделна част от настоящата заповед.

Условията и предмета на търга, началната цена, както и срока на подаване на заявките за участие да се обнародват в един местен вестник - “Конкурент“, публикуват се и в интернет-страницата на Общината най-малко 15 дни преди датата на провеждането на търга.

Извлечение от заповедта, с изключение на състава на комисията, да се залепи на информационните табла в сградите на Общинската и кметските администрации в 3-дневен срок от нейното издаване.

Копие от заповедта да се връчи на всеки от комисията.

Контрол по изпълнение на заповедта ще упражнявам лично.

**ТОДОР АЛЕКСИЕВ**

*Кмет на Община Хайредин*

*Съгласувал:*

**ГАБРИЕЛА МИЛЧЕВА**

*Директор на Дирекция „ЕИДУТ“*

*Изготвил:………………..*

*/Цв.Гущерски/*